কুলি নম্বর ১
কুলি নম্বর ১ হলো ডেভিড ধবন পরিচালিত এবং রুমি জাফরি ও কাদের খান লিখিত একটি ১৯৯৫ সালের ভারতীয় হিন্দি ভাষার কৌতুকধর্মী মসলা চলচ্চিত্র। আনন্দ–মিলিঁদের সঙ্গীতে এই ছবিতে অভিনয় করেছেন গোবিন্দা, কারিশমা কাপুর, কাদের খান, শক্তি কাপুর, হরিশ কুমার, সদাশিব অমরাপুরকর ও মহেশ আনন্দ। এই চলচ্চিত্র কাপুরের প্রথম সফল চলচ্চিত্রগুলোর একটি। এই ছবিতে 'দশকের সেরা অভিনেতা' চরিত্রে অভিনয়ের জন্য স্ক্রিন পুরস্কারের বিশেষ জুরি পুরস্কার]] পান। বছরের পর বছর ধরে, এটি হিন্দি চলচ্চিত্রের ইতিহাসে একটি ক্লাসিক হয়ে উঠেছে ও এখন একটি কাল্ট ছবি হিসেবে বিবেচিত হয়। ছবিটি ১৯৯৩ সালের তামিল চলচ্চিত্র চিন্না মাপিল্লাই-এর পুনর্নির্মাণ। ২০২০ সালে ধবন তার ছেলে বরুণ ধবন, সারা আলি খান ও পরেশ রাওয়ালের সাথে একই নামে চলচ্চিত্রটি পুনরায় তৈরি করেন।